AlmaznayaGroza/cyrillic-language-classification huggingface dataset:
Йиржи Тсвекл

Йиржи Тсвекл (чехӣ: Jiří Cvekl; 1919−1995) - файласуф ва забоншиноси Чехия. Соли 1956 дар Донишгоҳи Карл дараҷаи доктори ҳабилитатро гирифт. Сипас дар Пажуҳишгоҳи фалсафаи Академияи илмҳои Чехословакия фаъолият дошт. Дар баробари фалсафа ба психоанализ машғул мешуд. == Адабиёт == TOMEŠ, Josef, a kol. Český biografický slovník XX. století : I. díl : A-J. Praha ; Litomyšl: Paseka ; Petr Meissner, 1999. 634 s. ISBN 80-7185-245-7. S. 177. VOŠAHLÍKOVÁ, Pavla, a kol. Biografický slovník českých zemí : 9. sešit : C. Praha: Libri, 2008. 369-502 s. ISBN 978-80-7277-366-4. S. 480-481. == Пайвандҳо == Heslo Jiří Cvekl v internetovém Slovníku českých filosofů

Source: original
Аудиология

Аудиолóгия (аз лот. audīre - шунидан, -логия аз юн. -λογία - таълимот, -logia) - илм дар бораи шунавоӣ. Аудиология ҳолати шунавоӣ, сабабҳои карӣ ва гӯшвазниниро омӯхта, усулҳои ташхис ва роҳҳои табобати онҳоро дарёфт менамояд. Дар ҳалли ин масъала омӯхтани таъсири омилҳои истеҳсолӣ (ғавғо, ларзиш, моддаҳои заҳрнок) ба шунавоӣ ва пешгирии онҳо мавқеи муҳим дорад. Мақсади асосии аудиология пешгирӣ намудани карӣ аст. Бо инкишофи ҷарроҳии гӯш, ки мурод аз он барқарор ё беҳтар намудани қобилияти шунавоӣ аст, вазифаҳои аудиология низ дучанд шуданд. Акнун аудиология натиҷаҳои ҷарроҳии гӯш ва зарур будан ё набудани онро низ меомӯзад. Яке аз соҳаҳои махсуси аудиология педаудиология ном дошта, усулҳои ташхис ва табобати шунавоии кӯдаконро таҳқиқ менамояд. Бо ин мақсад аз усулҳои аудиометрия ва электроэнсефалография истифода карда мешавад. Ихтилоли шунавоӣ дар кӯдакон имкон дорад, ки боиси ихтилоли нутқ низ гардад. == Эзоҳ == Исхоки Ю. Б. Детская оториноларингология. Душанбе, 1977; Таворткиладзе Г. А. Руководство по аудиологии. Москва, 2003.

Source: original
Атласи ҷуғрофиёӣ

Атласи ҷуғрофиёӣ - маҷмӯаи мураттаби харитаҳои ҷуғрофиёӣ, ки дар шакли китоб ё албом нашр шудааст. Бори нахуст номи «Атлас»-ро харитасоз Меркатор соли 1595 ба шарафи Атлас - шоҳи афсонавии Либиё, ки гӯё глобуси аввалини осмонро сохтааст, истифода бурд. Атласҳои ҷуғрофиёӣ аз рӯи мазмун, таъйинот ва ҳаҷм гуногунанд. Онҳо ба атласҳои дунё, мамлакатҳои алоҳида, вилоят, кишварҳо, Атласҳои умумии ҷуғрофиёӣ, Атлас - харитаҳои махсус, атласҳои мураккаб (ҷомеъ), сайёҳӣ, сафарӣ ва ғайра ҷудо мешаванд. Атласи мураккаб - «Атласи ҶШС Тоҷикистон» («Атлас Таджикской ССР») таҳти роҳбарии узви пайвастаи АИ ҶШС Тоҷикистон И. Қ. Нарзиқулов соли 1968 ба табъ расидааст. Соли 2010 дар назди АИ ҶТ Сарредаксияи «Атласи миллии Тоҷикистон» таъсис ёфт, ки вазифаи он нашри нави пурраи «Атласи миллии Тоҷикистон» бо дар назар доштани дигаргуниҳои иқтисодӣ, фарҳангӣ ва таърихии давлат дар солҳои истиқлол аст. == Сарчашма == Атласи ҷуғрофиёӣ // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4.

Source: original
Лона

Лона асосан барои ҳайвонот ва паррандахову хазандаҳо сохта мешавад. Лонаро бо ду итарз месозан суни ва табиатан. ЛОНА́, кошона, ошёна, ошён, хоначаест, ки парандагон ва ҳайвонот барои парваришу ғизодиҳии насл, ҷойи хоб ва баъзан чун паноҳгоҳ месозанд. Лонаҳо ва ҷойгиршавии онҳо мухталифанд. Мас., тортанакҳо аз тор пилла танида лона месозанд; Лонаи занбӯрҳо чашмаки аз хок бо луоби даҳон часпонидашуда иборат буда, Лонаи мурғшаклҳо ва лойхӯрак чуқурчаи одист, ки аз баргу шохчаҳои рустанӣ сохта мешавад; Лонаи ёҳу аз тӯдаи боқимондаи рустаниҳо, ки мобайнаш новашакл аст, иборат мебошад. Бисёр парандаҳо Лонаи мустаҳками ҷомшакл месозанд. Лонаи баъзе парандаҳо рости байзашакл ё колбашакл буда, аз паҳлӯ ё интиҳои дарозрӯя сӯрох дорад. Масолеҳ ва ҷои лонасозии парандаҳо низ гуногунанд. Мас., фароштурук лӯндачаҳои лойро бо луоби даҳон часпонда Л. месозанд. Аз ширхӯрҳо бештар хояндаҳо Л. месозанд. Аксари ҳайвонот Л.-ро танҳо месозанд. Лонаи занбӯрҳо, мӯрчаҳо, термитҳо ва ғайра умумӣ буда, асосан васеъ ва мураккаб (бисёрқабата ва бисёрхонагӣ) мешавад. Маъмулан лона ба муддати як мавсими инкишоф хидмат мекунад, вале термитҳо занбӯрҳо, мӯрчаҳо, инчунин парандаҳои калон лонаи худро чанд сол истифода мебаранд. Лонаи як қатор ҳайвонот (санҷоб, ондатра, мири мушон, гунҷишкҳо ва ғайра) чун паногоҳ хидмат мекунад.

Source: original
Саидахон Атамова

Саидахон Мирзоҷоновна Атамова (тав. 26.06.1970 ) шаҳри Хуҷанд , вилояти Суғд) - олим, омӯзгор, номзади илмҳои филологӣ, дотсент. == Зиндагинома == Соли 1992 факултаи забон ва адабиёти русӣ Донишгоҳи давлатии Хуҷанд ба номи академик Бобоҷон Ғафуров -ро хатм кардааст. Ихтисос омўзгори забон ва адабиёти рус Солҳои 1990-2005 - муаллими забон ва адабиёти рус дар гимназияи No 4 Солҳои 2005 - 2006 - муаллими синфҳои ибтидои дар гимназияи ба номи Гёте Солҳои 2006- 2008 - сармуаллими кафедраи забонҳо дар Коллеҷи педагогии Донишгоҳи давлатии Хуҷанд ба номи академик Бобоҷон Ғафуров . Солҳои 2008-2010 - сармуаллимаи кафедраи адабиёти рус ва хориҷаи факултети филологияи руси Донишгоҳи давлатии Хуҷанд ба номи академик Бобоҷон Ғафуров . Солҳои 2012-2016 - Дотсенти кафедраи адабиёти рус ва хориҷии факултети филологияи руси Донишгоҳи давлатии Хуҷанд ба номи академик Бобоҷон Ғафуров Аз 2016 то инҷониб - Дотсенти кафедраи инкишофи нутқи шифоҳӣ ва хаттии забони русӣ

Source: original
Насли Y

Миллениалҳо, ё Насли Y (насли "игрек"; номҳои дигар: насли ҳазорсола (millennials) ), насли "оянда", насли "шабака", милленитҳо, эхо бумерҳо) - насли одамоне, ки аз соли 1981 то 1996 таваллуд шудаанд (Сарчашмаҳои гуногун солҳои 1977-1985-ро ҳамчун санаи оғози насл, солҳои 1994-2005 ҳамчун санаи анҷомёбӣ ишғол мекунанд), ки ҳазорсолаи навро дар синни ҷавонӣ пешвоз гирифтанд, ки пеш аз ҳама ҷалби амиқ ба технологияҳои рақамӣ доранд, тавсиф мешавад. == Терминология == Моҳи августи соли 1993 яке аз муҳаррирони маҷаллаи Advertising Age ибораи " Насли Y "-ро барои тавсифи онҳое, ки синнашон 11 ё аз он хурдтар буданд, бо "Насли X" муқоиса кард. Соли 1987 Уилям Штраус ва Нил Ҳоув истилоҳи "Millenials" -ро ба вуҷуд оварданд . Онҳо ин истилоҳро барои истинод ба кӯдакони соли 1981, ки бояд соли 2000 мактаби миёнаро хатм мекарданд, истифода бурданд. Онҳо дар бораи ин насл дар китобҳои худ "Наслҳо: Таърихи Ояндаи Амрико, 1584 то 2069" (1991) ва Эҳёи ҳазорсолаҳо: Насли ояндаи бузург (2000) навиштаанд. Ба гуфтаи рӯзноманигор Брюс Ҳоровитз, дар соли 2012 Advertising Age эътироф кард, ки "миллениалҳо" номи беҳтар аз "Насли Y" аст . == Демография == Хусусиятҳои насл вобаста ба шароитҳои сиёсӣ, иқтисодӣ, иҷтимоӣ ва ғайра дар кишвар ба кишвар фарқ мекунанд. Дар Иёлоти Муттаҳида одат шудааст, ки насли "Y"-ро насли соли таваллудашон 1981-1996 номид. Аммо, ҷомеашиносон санаи дақиқи оғози ин насл надоранд. Дар Иёлоти Муттаҳида насли Y бо афзоиши сатҳи таваллуд, ки дар соли 1981 оғоз шуда буд, ба истилоҳ "эхо бум" алоқаманд аст. Онҳо аксаран фарзандони насли "беби бумерҳо " ҳастанд, аз ин рӯ номи "эхо бумерҳо"-ро доранд. Бо вуҷуди ин, дар кишварҳои пешрафта тамоюли коҳиши шумораи кӯдакон дар оилаҳо идома дорад, бинобар ин, падидаи «эхо бум» ба мисли худи «бэби бум» ба таври васеъ маълум нест. Тадқиқоте, ки соли 2006 дар Иёлоти Муттаҳида гузаронида шуд, нишон дод, ки 48% "эхо-бумерҳо" эътиқод доранд, 20% атеистҳо ва 32% агностикҳо мебошанд. Ғояҳои буддизм ва карма, бутпарастии нав, убури ақидаҳои фалсафӣ ва монотеистӣ (якхудоӣ), эътиқод ба тамаддунҳои ғайризаминӣ ва эзотерикӣ маъмуланд.

Source: original
Авҷии Кашмирӣ

Авҷии Кашмирӣ (форсӣ: اوجی کشمیری‎; 1563/4, Кашмир - 1623, ҳамон ҷо) - шоири форсизабони Ҳиндустон. == Зиндагинома == Падараш Мавлоно Номӣ низ шоир буд. Дар Кашмир зиндагӣ ва эҷод кардааст. Ба эҷодиёти шоирону адибони классикии форс-тоҷик таваҷҷуҳи зиёд дошт. Авҷии Кашмирӣ соҳиби девон аст, ки дар он тақрибан 3 ҳазор байти сурудааш (қасидаҳо, ғазалҳо, қитъаҳо ва ғайра) фароҳам омадаанд. == Сарчашма == Авҷии Кашмирӣ // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Гелиофизика

Гелиофизика (аз гелио ва физика) - физикаи Офтоб, бахши астрофизика аст, ки бо муаммоҳои физикии Офтоб сару кор дорад. Истифодаи методҳои таҳқиқотии тайфбинӣ, тайфшиносӣ, фотометрӣ, фотографӣ ва радиоастрономӣ имкон медиҳад, ки дар бораи ҳарорат, зичӣ, суръати ҳаракати мода дар атмосфераи Офтоб, дар бораи ангезиш ва иониши атомҳои унсурҳои кимиёвӣ, майдонҳои электрӣ ва магнитии Офтоб, ҳолат, андоза ва сохтори ташкилаҳои сатҳи он ва тағйирёбии ин параметрҳо вобаста аз вақт омӯхта шавад. Дар асоси истифодаи методҳои физикаи назариявӣ моделҳои физикии Офтоб ва ташкилаҳои он сохта мешавад.

Source: original
Ҳиспониюло

Ҳиспониюло (исп. La Española, фр. Hispaniola, ҳоитиёӣ: Ispayola) ё Ҳоитӣ (фр. Haïti, ҳоитиёӣ: Ayiti, таино «кишвари кӯҳӣ») - дуввумин ҷазираи калон аз гурӯҳи ҷазираҳои Антили Калон дар Вест-Индия. Масоҳаташ 76,5 ҳазор км². Дар байни ҷазираҳои Куба ва Пуэро-Рико ҷойгир аст, аз онҳо бо гулӯгоҳҳои Наветренний ва Мона ҷудо шудааст. Ҳиспониюло аз ҷинсҳои оташфишонӣ ва таҳшинӣ ташаккул ёфтааст. Сатҳаш асосан кӯҳсор аст, нуқтаи аз ҳама баландаш кӯҳи Дуарте (3175 м). Ҳаити маҳалли серзилзила мебошад. Иқлимаш тропикии хушк. Нишебиҳои ҷанубии ҷазира бо бешаҳои ҳамешасабзи тропикӣ пӯшида шудаанд. Дар Ҳиспониюло ва ноҳияҳои дохилӣ бешаҳои баргрез ва буттазорҳо, дар пастиҳо боғу майдони кишт (плантатсияҳо)-и зироати тропикӣ (қаҳва, какао, найшакар, пахта, тамоку, шолӣ) мавҷуданд. Сарватҳои зеризаминиаш: кони боксит, мис, тило, нуқра. Дар Ҳиспониюло ҷумҳуриҳои Ҳоитӣ ва Доминикан ҷойгиранд. Ин ҷазираро соли 1452 Х. Колумб кашф карда, Эспанола номида буд. == Сарчашма == Гаити // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4.

Source: original
Бассано

БАССÁНО (Bassano da Ponte), оилаи рассомони итолиёии асрҳои 15-17. Дар Венетсия ва Венсто фаъолият кардаанд. Франческо Бассанои Калонӣ (тақрибан 1475-1539) рассоми музофотӣ, сардори устохонаи оилавӣ буд, ки онро писараш Якопо Бассано (тақрибан 1510-13.2.1592) ба мерос гирифт ва яке аз рассомони асосии Венетсияи садаи 16 буд. Соли 1510 дар Венетсия таҳсил карда, зери таъсири рассоми итолиёӣ Титсиан қарор дошт, пайрави манеризм гардид. Дар давраҳои баъдӣ аз манеризм дур шуда, ба жанри пасторалӣ ва шарҳи мавзӯъҳои асотирӣ («Шикори Актеон») рӯй овард; тасвирҳо (портрет) мекашид («Автопортрет бо аҳли оила»), манзараҳои шабонаро тасвир мекард. Манзараҳои якҷинса офаридааст, ки лаҳзаҳои ҷудогонаи Библияро дар муҳити жанрӣ таҷассум менамоянд («Ибодати соҳирон», 1568). Таъсири Бассано ба асарҳои аввалини Эл Греко ва рассомони садаи 17 Ҳолландия хеле равшан мушоҳида мешавад. Чор нафар писари Якопо шогирдонаш буданд ва якҷо кор мекарданд. Франческо Б.-и Хурдӣ (7.1.1549-3.7.1592) ва Леандро Бассано (10.6. 1557-15.4.1622) бо услуби манеризм расм мекашиданд ва дар Венетсия муваффақият пайдо карда буданд. Ҷамбаписта Бассано (4.3.1553-9.3.1613) ва Ҷероламо Бассано (1566-8.11.1621) асосан асарҳои падарашонро, ки бозоргир буданд, нусхабардорӣ мекарданд. == Адабиёт == Смирнова И. А. Якопо Бассано и Позднее Возрождение в Венеции. М., 1976; Новая российская энциклопедия. Т. 2. М., 2005. == Манбаъ == Асос - Боз. - Д. : СИЭМТ, 2013. - 664 с. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Илми иқтисод

Илми иқтисод - як шохаи илмҳои ҷамъиятӣ, ки иқтисодро меомӯзанд ва ба қисмҳои назариявӣ ва амалӣ тақсим мешаванд. Иқтисоди назариявӣ интихоби тарзи истифодаи манбаъҳои маҳдудро аз тарафи одамон ва ҷомеъа меомӯзад. Иқтисоди амалӣ имконияти татбиқи қонунҳо, назарияҳо ва пешниҳодҳоеро, ки иқтисоди назариявӣ коркард кардааст дар амалиёти қисмҳои алоҳидаи низоми иқтисодӣ меомӯзад. Ҳамчун илм иқтисод дар асри XVIII бо нашри китобӣ Адам Смит ташхиси табиат ва сабабҳои боигарии милатҳо соли 1776 ташкил ёфтааст. Дар илм асосан ду қисмаш истифода мешаванд: Микроиқтисод ва макроиқтисод ба ғайр аз ин боз мега ва мезоиқтисод мавҷуд аст. == Нигаред == Иқтисоди бозор

Source: original
Барг (нақш)

Барг - навъи нақш дар санъати амаливу ороишӣ ва тасвирӣ. Ҷузви нақши маъмули ислимист, ки асосан барг, гул ва муғчаҳо тасвир мешаванд. Барг аз қадим дар наққошӣ, гаҷкорӣ, кандакорӣ, гулдӯзӣ ва диг. ҳунарҳои халқии санъати амалӣ мавқеи калон дошт. Устоҳои тоҷик аксар дар офаридаҳояшон баргҳои маҷнунбед, чанор, шафтолу, ҷағҷағ, шутурпай, шоҳбарг ва ғ-ро дарозу кӯтоҳ, паҳну борик, нозуку дурушт, дандонадор, моил таҷассум карда, ба нақши ислимӣ намуди табиӣ мебахшиданд. Азбаски баъзан Б. ба тухми харбуза ё бодом монанд мешуд, онро «тухми харбуза» ё «бодомибарг» мегуфтанд. Ҳунармандони суғдӣ дар санъати кандакории садаҳои 5-8 расмҳои барги ток, анор, гулхор ва себарга кашидаанд, ки аз ҳафриётҳо пайдост. Анъанаи истифодаи Б. дар давоми садсолаҳо такмил ёфта, то замони мо расидааст. Устодони моҳири тоҷик М. Олимов, М. Солиев, Ғ. Мансуров, Ё. Юсуфов ва диг. дар баробари кор гирифтан аз Б.-и маъмул шаклҳои нави онро эҷод кардаанд. Б. дар санъати гулдӯзӣ низ мавқеи хос дошт, ки маъмултаринашон нақши барги «шутурпай» (барги рустании рӯиобӣ, ки ба изи шутур шабоҳат дорад) мебошад. Б. дар санъати заргарӣ (гӯшвор, ангуштарӣ, занҷираи гардан, гули яхак) ва ҳаккокӣ низ маъмул аст. == Сарчашма == Барг / М. Рӯзиев // Асос - Боз. - Д. : СИЭМТ, 2013. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Базми дойрахабар

Базми дойрахабар (Базми сафолак дар Бухоро) - ҷамъомаде, ки бо садои баланди дойра барпо мегардид ва аз оғози ягон тантана дарак медод. Ин Базми умумӣ буда, ҳар кас метавонист дар он иштирок кунад. Базми дойрахабар дар асрҳои пешин дар тамоми минтақаи Осиёи Марказӣ маъмул буд. Ин Базм бо садои баланди дойра сурат мегирифт ва маъмулан дойранавозон бо навохтани дойра хабар медоданд, ки дар ҷое ҷашн, сур ё дигар навъи хурсандӣ, яъне Базм баргузор мешавад. Дар Бухоро Базми дойрахабарро Базми сафолак низ меноманд. Мардуми Бухоро истилоҳи «сафолак»-ро ба дойрадасти мумтоз Собири Сафолак (1845 - 1905) мансуб медонанд ва он ба иштироки 3 - 4 дойрадаст барпо мегардид. Онҳо дойраро баланд навохта, ҳунар нишон медоданд ва барои раққос лаҳзаи мусоиди пурхурӯш муҳайё менамуданд. Дар ин Базм танҳо мерақсиданд. Базми сафолакро охири асри XIX ва аввали асри XX бештар Собири Сафолак, эшони Набихўҷа ва Раҷаби Сиёҳ ташкил мекарданд. == Нигаред низ == Базм Базми меҳмонхонагӣ Базми хоса Базми карнаю сурнай == Адабиёт == Амонов Р. Очерки эҷодиёти даҳанакии Кӯлоб (Дар асоси материалҳои фолклори Сари Хосор). - Д., 1963; Зеҳниева Ф. Сурудҳои маросими тӯи тоҷикон. - Д., 1978; Андреев М. С. По этнологии Афганистана. Долина Панджшир (Материалы из поездки в Афганистан в 1926 году). - Ташкент, 1927; Рахмони Р. Простонародная литература современного Афганистана (Устная авторская поэзия на языке дари), част 1 - 2. - М., 1994; Нурджанов Н. Театральная и музыкальная жизнь столици государства Саманидов. - Д., 2001; ҳамон муалл., Традиционный театр таджиков. Т. 1 - 2. - Д., 2002. == Адабиёт == Энциклопедияи Советии Тоҷик : [дар 8 ҷ.] / сармуҳаррир А. С. Сайфуллоев. - Д. : СИЭСТ, 1978-1988.

Source: original
Сафармурод Ниёзов

Сафармурод Ниёзов (туркманӣ: Saparmyrat Ataýewiç Nyýazow) (19 феврали 1940 - 21 декабри 2006) - раҳбари Туркманистон аз соли 1985 то соли 2006. == Зиндагинома == Сафармурод Ниёзов 19 феврали соли 1940 дар рустои Қипчоқ наздики шаҳри Ишқобод зода шудааст. Падараш дар ҷанги дуввуми ҷаҳонӣ ва модару ду бародараш дар зилзилаи соли 1948 ҳалок гардидаанд. Сафармурод Ниёзов дар парастишгоҳи ятимон таълиму тарбия гирифтааст. Фаъолияти кории худро пас аз хатми мактаби миёна соли 1959 ҳамчун коргари одӣ оғоз намуд. Вай дар Донишгоҳи энегетикии Маскав ва Донишгоҳи политехникии Ленинград таҳсил кардааст. Моҳи декабри соли 1985 котиби аввали Кумитаи марказии Ҳизби коммунисти Туркманистон интихоб шуд. 1965 - формовщик дар заводи Кирови ш. Ленинград. аз соли 1967 - усто, устои калони НБЭ ба номи Ленини вилояти Ашхобод. аз с.1970 - инструктор, ноиби мудири шуъбаи КМ ҲКТ Ҳизби коммунисти Туркманистон. соли 1976 - шуъбаи ғойибонаи мактаби ҳизбии назди КМ ҲКИШ Ҳизби коммунистии Иттиҳоди Шӯравӣ хатм кардааст. аз соли 1980 - котиби аввали кумитаи шаҳрии ҲКТ Ашхобод. аз соли 1984 - инструктори шуъбаи кори ҳизбии КМ ҲКИШ Ҳизби коммунистии Иттиҳоди Шӯравӣ. март - декабри соли 1985 - Сарвазири Туркманистон. аз 21 декабри 1985 то 16 декабри 1991 - котиби аввали КМ Ҳизби коммунисти Туркманистон. аз соли 1986 - узви КМ ҲКИШ, с 1990 узви бюрои сиёсии КМ ҲКИШ. аз январи 1990 - раиси Шурои Олии ҶШС Туркманистон. Вакили анҷуманҳои XXVI (1981), XXVII (1986), XXVIII (1990) ва конференсияи XIX ҲКИШ Ҳизби коммунистии Иттиҳоди Шӯравӣ (1988). Вакили Халқии ИҶШС. Узви ШО ИҶШС. Ниёзов пас аз фурӯпошии Иттиҳоди Шуравӣ Раиси Ҷумҳурии Туркманистон интихоб шуд ва дар ин симат до дами маргаш монд. Дар замони раёсаташ ӯро Туркманбошӣ, Сардор, Ҳамешабузург Сафармурод Ниёзов ва Пешсафи ҳамаи Туркманҳо, бунёдгузор ва сарвари Ассотсиатсияи Туркаманҳои Ҷаҳон низ меномиданд. Моҳи декабри соли 1999 Шӯрои мардумии Туркманистон Сафармурод Ниёзовро раиси ҷумҳури якумра таъйин карда буд, аммо Ниёзов гуфта буд, ки соли 2008 ба ҳар ҳол интихоботи раиси ҷумҳурӣ баргузор хоҳад шуд. == Донистаниҳо == Сафармурод Ниёзов аз соли 1985 то 2006 Туркманистонро раҳбарӣ мекард ва тайи ин солҳо дар саросари он кишвар садҳо ҳайкал ва нимпайкараи ӯ гузошта шудааст. Бузургтарин пайкараи зарандуди Ниёзовро, ки соли 1998 дар майдони марказии шаҳри Ишқобод насб шуда буд, соли 2011 канда, ба макони дигар интиқол доданд. Тибқи иттилои расмӣ, барои интиқоли пайкараи тилоии Ниёзов ба макони дигар аз будҷаи давлат 50 миллион доллар харҷ шудааст. Пайкараи тилокории президенти пешини Туркманистон Сафармурод Ниёзовро, ки дар маркази шаҳри Ишқобод, пойтахти ин кишвар қомат афрохта буд, канданд.(Боз ҳайкали тилоии президентро канданд 24.07.2017| бештар... Бойгонӣ шудааст 18 сентябри 2017 сол.)

Source: original
Диэлектрик

Диэлектрик (изолятор) (аз юн. dia - тавассути ва англ. electric - барқӣ) - модда ё ашёе, ки ҷараёни барқро нисбатан бад мегузаронанд. Хосиятҳои электрии диэлектрикҳо аз рӯи қобилияти дар майдони берунаи барқӣ қутбнокшавиашон муайян карда мешаванд. Мафҳуми диэлектрик аз тарафи физики англис Майкл Фарадей ҷорӣ карда шудааст. Ҳаво, газҳои гуногун, шиша, пластмасса диэлектрик мебошанд. Як қатор диэлектрикҳо аз худ хосиятҳои аҷиби физикӣ зоҳир менамоянд. Аз қабили: электретҳо, пйезоэлектрикҳо, пироэлектрикҳо, сегнетоэластикҳо, сегнетоэлектрикҳо, релаксорҳо ва сегнетомагнетикҳо. == Адабиёт == Рез И. С., Поплавко Ю. М. Диэлектрики. Основные свойства и применения в электронике. - М.: Радио и связь, 1989. - 288 с. - ISBN 5-256-00235-X. Богородицкий Н. П., Волокобинский Ю. М., Воробьев А. А., Тареев Б. М. Теория диэлектриков. - М.Л.: Энергия, 1965. - 344 с. - 10 000 экз. Орешкин П. Т. Физика полупроводников и диэлектриков. - М.: Высшая школа, 1977. - 448 с.

Source: original
Сураи Ал Аъло

Сураи Ал Аъло (араб. سورة الأعلى - Бартар) - ҳаштоду ҳафтум сураи Қуръон. Сура дар Макка нозил шудааст ва иборат аз 19 оят аст. == АЪЛÓ (арабӣ الاعلی - бартар), сураи 87-и Қуръон, ки дар Макка нозил шуда, аз 19 оят иборат мебошад. Ба тартиби нузул сураи 19 аст. Номи Аъло аз ояти 1 гирифта шудааст. Оғози Аъло дар хусуси қудрати офарандагии Худо, фурӯ фиристодани Қуръон буда, дар оятҳои дигар амр ба пайғамбар (соли) аст, ки мардумро панд диҳад, баъзеҳо тавфиқи панд пазируфтан доранд, баъзеи дигар не; оқибати кори пандпазирон ва панд нопазируфтагон чӣ хоҳад буд? Сипас огоҳӣ ва панд ба ҳамаи мардум аст. Худованд пайғамбари акрам (соли) ва дар шахси вай пешвоёни динро дар ин сура ба тазаккур, роҳнамоӣ ва тавсия ба некӣ амр намуда, онро барои нармдилон ва аҳли хашят (тарс, бим) нофеъ медонад, ҳарчанд аҳли шақо (бадбахтӣ, бало) ва одамони сангдил аз он дур шаванд. Дар поён бо баёни равонковонае сабаби дурӣ гузидани баъзе одамон аз анвори ҳидоят ва бенасиб мондани гурӯҳеро аз омӯзаҳои имонӣ бозгӯ менамояд, ки он баргузидани зиндагонии ин дунё ва ҳадафҳои зудгузари он аст, дар ҳоле ки охират барояшон беҳтар ва ҷовидона аст. Аз ояти шашуми сура чунин бармеояд, ки он дар даврони ибтидои рисолати пайғамбар (соли) нозил шудааст, замоне ки он ҳазрат (соли) ҳанӯз ба дарёфти ваҳй пурра одат накарда ва ташвиш доштанд, ки мабодо чизе аз онро фаромӯш кунанд. «Ба зудӣ туро (ба тавре) мехононем, ки (дигар) фаромӯш намекунӣ, магар он чи Худо бихоҳад!». Сураи Аълоба сабаби зикри матолиби умдаи эътиқодӣ - тавҳид, нубувват ва маод, бисёрии улум, фазои хосси рӯҳоние, ки аз амр ба тасбеҳ дар он ҳосил шуда ва бо ангезаҳои дигар сураи баргузидаи пайғамбари акрам (с) ба шумор мерафт ва бинобар ривоятҳои саҳеҳ расули Худо (с) онро ҳамроҳ бо сураи Ғошия дар намозҳои идайн, ҷумъа ва витр бисёр тиловат мекард. / А. Боқизода, М. Умаров. == Сарчашма == Сураи Ал Аъло - мақола аз донишномаи Исломӣ Islamist.ru.

Source: original
Сайдуллоҳи Амин

Сайдуллоҳи Амин (7 декабри 1940, деҳаи Гузари Боло, ноҳияи Қубодиён) - шоир, узви Иттифоқи нависандагони Тоҷикистон (1999). == Зиндагинома == Сайдуллоҳи Амин 7 декабри соли 1940 дар деҳаи Гузари Болои ноҳияи Қубодиёни вилояти Хатлон таваллуд шудааст. Дар овони тифлӣ шиканҷаи қисмат ба ӯ фишор оварда, аз лутфу навозишҳои падар маҳрумаш сохтааст. Дар мактаби деҳа толибилми ҷӯянда буда, бо баҳоҳои хубу аъло таҳсил кардааст. Аз хурдсолӣ ошиқи каломи бадеъ ва шеъру сухан гардида, ба хотири такмилу рушди истеъдоди шоирӣ донишҷӯи факултаи филологияи тоҷики Донишгоҳи миллии Тоҷикистон шудааст. Бар асари мушкилоти рӯзгор таҳсилотро ба анҷом расонида натавониста, муддате ба наҷҷорию замбӯрпарварӣ пардохтааст. == Эҷодиёт == Китоби нахустини ашъораш «Тахти Қубод» соли 1984 бо ҳидояти Мирсаид Миршакар ба табъ расидааст. Солҳои минбаъда маҷмӯаҳои ашъори ӯ «Тахти сангин», «Таронаҳо», «Рубоиёт ва дубайтиҳо», «Чаҳорҷӯи мавзун», «Чаҳорбарга», «Роғун», «Тӯмори ишқ», «Ғазалҳои муосири Қубодиён» интишор ёфтаанд. Дар тӯли даҳ соли охир ба эҷоди романи манзуми «Спитамон» шуғл варзидааст, ки мураттаб аз ҳазор байт буда, қисми якуми онро соли 2014 нашриёти «Адиб» аз чоп баровард. Дар ин асар муборизаи қаҳрамононаи ниёгони моро бо сарварии Спитамон бар зидди истилои Искандари Мақдунӣ инъикос намуда, аз ғояҳо ва андешаҳои олии ватандӯстӣ саршор аст.

Source: original